|  |  |
| --- | --- |
| OŠ Šmartno pod Šmarno goroCesta v Gameljne 7, 1211 Ljubljana-Šmartno🕿 01/ 511 06 18, 🗎 01/ 511 63 86e naslov: os-smartno.lj@guest.arnes.si |  |
|  |  |

Spoštovani starši,

od oktobra 2020 naša šola sodeluje v partnerskem evropskem projektu Erasmus+ KA229 z naslovom Circular economy for future society (Krožna ekonomija za bodočo družbo).

 V projektu, ki bo trajal do avgusta 2022, sodeluje 5 partnerskih inštitucij (osnovne šole, nižje srednje šole) iz 5 partnerskih držav (Finske, Italije, Nemčije, Poljske in Slovenije). Ker se naša šola nahaja v zelenem osrčju prestolnice, nam sodelovanje v evropskem projektu, ki nosi pomembno sporočilo za mlajše in starejše generacije, saj ozavešča, da skupna skrb za naravo vseh prebivalcev našega planeta zagotavlja boljšo prihodnost za vse nas, veliko pomeni.

V šolskem projektnem timu sodeluje 10 učiteljev iz OŠ Šmartno pod Šmarno goro, prav tako bo v del projektnih aktivnosti vključen vaš otrok kot učenec naše šole. Vse projektne aktivnosti so namenjene izboljšanju in popestritvi učnih vsebin ter učenčevih kompetenc na različnih področjih, od izboljševanja razredne klime in počutja učencev v razredu, spodbujanja kreativnosti in skupinskega dela, do spodbujanja digitalnih kompetenc in učinkovitega komuniciranja v tujem jeziku. Rdeča nit projekta bo krožna ekonomija, ki jo lahko opišemo z naslednjim sloganom »Recikliraj, ponovno uporabi, zmanjšaj«, zato bo poudarek projektnih aktivnosti na naravoslovnih vsebinah - ekologiji, skrbi za trajnostni razvoj in ozaveščanju o skupni skrbi prebivalcev planeta za čisto okolje.

S spodnjim podpisom soglašate, da šolski projektni tim učiteljev objavi in razstavi fotografije, video in zvočne posnetke učenca v okviru projektnih aktivnosti za namen obveščanja učencev in javnosti o projektnih aktivnostih preko spletne strani projekta ali projektnih gradiv, namenjenih izključno za potrebe projektnih ciljev. Učenec lahko sodeluje pri izvajanju različnih anonimnih anket in raziskav, ki ne zahtevajo podpisovanja oziroma navajanja osebnega imena, oddelka ipd. in določljivost učenca omogočajo le eventualno in le v primeru specifičnih raziskav.

Projektni tim

-----------------------------------------------------------------------------------------------------------------------------------------------------------

Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **soglašam/ ne soglašam (**obkroži**)**, da moj otrok\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime in priimek) iz \_\_\_\_\_\_razreda, sodeluje v načrtovanih projektnih aktivnostih pod pogoji, navedenimi v zgornjem besedilu.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_ Podpis starša/skrbnika: \_\_\_\_\_\_\_\_\_\_\_\_\_\_\_\_\_